'''Ursula Martius Franklin''' (født [[16. september]] [[1921]], død [[22. juli]] [[2016]]) var en [[Canada|canadisk]] [[Metallurgi|metallurg]] [[Fysik|fysiker]], forfatter og underviser, som underviste på [[University of Toronto]] i over 40 år. Hun var forfatter af ''The Real World of Technology'' baseret på hendes [[Massey-foredrag]]sserie fra 1989, ''The Ursula Franklin Redder: Pacifism as a Map'', som er en samling af hendes skrifter, interviews og foredrag, samt ''Ursula Franklin Speaks: Thoughts and Afterthoughts'' med 22 af hendes taler og fem interviews fra perioden 1986-2012. Franklin var aktiv [[kvæker]] og arbejdede for pacifistiske og feministiske sager. Hun skrev og talte omfattende om krigens meningsløshed og forbindelsen mellem fred og social retfærdighed. Franklin har modtaget talrige ærespriser, herunder [[Governor General's Award|Governor General's Awards in Commemoration of the Persons Case]] for sit arbejde for piger og kvinders ligeværdighed i Canada og [[Pearson Medal of Peace]] for sit arbejde for at fremme menneskerettigheder. I 2012 blev hun optaget i [[Canadian Science and Engineering Hall of Fame]], og et gymnasium i [[Toronto]] er opkaldt efter hende: Ursula Franklin Academy.
Fysik Historie Videnskab Naturvidenskab